ผมเป็นภูมิแพ้ครับตอนนี้มีอาการแน่นจมูก หูอื้อ บางทีมีอาการปวดหัวร่วมด้วย หายใจติดๆขัดๆมีน้ำมูก อยากทราบว่าอาการแบบนี้เป็นไซนัสหรือป่าวครับ
สวัสดีค่ะ อาการคัดจมูกอาจมีสาเหตุจาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วยอาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกาย อาจมีอาการได้มากช่วงเช้าๆจากอาการที่กล่าวมา ยังสามารถเป็นได้ทั้งภูมิแพ้และโรคไซนัสอักเสบ แนะนำพบแพทย์เพื่อตรวจร่างกายเพิ่มเติมค่ะการดูแลตัวเองเบื้องต้น หลีกเลี่ยงสิ่งที่แพ้ถ้าทราบว่าแพ้อะไร รับประทานยาแก้แพ้กลุ่มต้านฮิสตามีน และยาตามอาการเช่นยาลดน้ำมูก ยาลดอาการคัดจมูก ล้างจมูกก็ช่วยได้สังเกตอาการ ถ้ามีอาการเรื้อรังมากกว่า 2 อาทิตย์ ไอมากจนหอบเหนื่อย มีไข้ หรือถ้ามีอาการคัดจมูกเรื้อรัง น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่างควรไปพบแพทย์